ddrg/super_eurlex huggingface dataset:
(15)

Metyylifenyleenidiamiini, jonka INCI-nimi on Diaminotoluene, on lisätty asetuksella (EU) 2019/831 asetuksen (EY) N:o 1223/2009 liitteessä II olevaan kiellettyjen aineiden luetteloon viitenumerokohtana 1507. Kyseinen viitenumerokohta ei kuitenkaan viittaa tiettyyn aineeseen vaan aineryhmään, jonka sisältämistä aineista vain 4-metyyli-m-fenyleenidiamiini ja 2-metyyli-m-fenyleenidiamiini sekä näiden kahden aineen seos ja reaktiomassa on luokiteltu CMR-aineiksi asetuksessa (EY) N:o 1272/2008. Näistä CMR-aineista 4-metyyli-m-fenyleenidiamiini ja 2-metyyli-m-fenyleenidiamiini ja näiden kahden aineen seos on jo lueteltu asetuksen (EY) N:o 1223/2009 liitteessä II olevissa viitenumerokohdissa 364, 413 ja 1144, kun taas aineiden 4-metyyli-m-fenyleenidiamiini ja 2-metyyli-m-fenyleenidiamiini reaktiomassan käyttöä kosmeettisissa valmisteissa ei ole vielä kielletty. Asetuksen (EY) N:o 1223/2009 liitteessä II olevaa viitenumerokohtaa 1507 olisi sen vuoksi muutettava siten, että se viittaa vain kyseiseen aineeseen. Koska CMR-aineet 4-metyyli-m-fenyleenidiamiini ja 2-metyyli-m-fenyleenidiamiini sekä näiden aineiden seos ja reaktiomassa kuuluvat lisäksi laajempaan rajoituksen kohteena olevien aineiden ryhmään, joka luetellaan asetuksen (EY) N:o 1223/2009 liitteessä III olevassa viitenumerokohdassa 9, olisi vastaavat liitteessä II olevat viitenumerokohdat, mukaan luettuna viitenumerokohta 1507 sellaisena kuin se on muutettuna, pitänyt jättää pois viitenumerokohdasta 9. Asetuksen (EY) N:o 1223/2009 liitteessä II olevaa viitenumerokohtaa 9 olisi sen vuoksi muutettava.
”4.

Vakuutus- ja jälleenvakuutusedustajalla on oltava ammatillisesta virheestä aiheutuvan korvausvastuun kattamiseksi koko unionin alueella voimassa oleva ammatillinen vastuuvakuutus tai muu vastaava vakuus, jonka määrä on vähintään 1 300 380 euroa kutakin vahinkoa kohden ja yhteensä 1 924 560 euroa kaikkien vahinkojen osalta vuotta kohden, jollei vakuutus- tai jälleenvakuutusyritys tai muu yritys, jonka puolesta vakuutus- tai jälleenvakuutusedustaja toimii tai on valtuutettu toimimaan, jo ole myöntänyt sille tällaista vakuutusta tai vastaavanlaista vakuutta tai jollei tämä yritys ole ottanut täyttä vastuuta edustajan toimista.”
Voima kohdistetaan ajoneuvon pitkittäisakselin suuntaisesti sellaisen pinnan tai sovittimen kautta, joka on enintään 250 mm korkea ja 200 mm leveä ja jonka pystysuuntaisten reunojen kaarevuussäde on 5 ± 1 mm. Pintaa ei saa kiinnittää kiinteästi aerodynaamisiin laitteisiin ja varusteisiin, ja sen on pystyttävä kääntymään kaikissa suunnissa. Kun testi suoritetaan 1.1.1 kohdassa tarkoitetulla ajoneuvolla, valmistajan on määritettävä pinnan tai sovittimen alareunan korkeus alueella, joka on aerodynaamisen laitteen tai varusteen alimman reunan ja pinnan tai sovittimen yläreunan sellaisen pisteen välillä, joka on ajoneuvoon asennettuna enintään 2,0 m maanpinnan yläpuolella (ks. kuva 1). Tämä piste on määritettävä suurimmalla teknisesti sallitulla massalla kuormitetulla ajoneuvolla.

Jos testi suoritetaan 1.1.2 kohdassa tarkoitetulla ajoneuvotyypin korin osalla tai 1.1.3 kohdassa tarkoitetulla kiinteällä seinämällä, valmistajan on määritettävä pinnan tai sovittimen keskipisteen korkeus alueella, joka on ajoneuvoon asennetun aerodynaamisen laitteen tai varusteen alimman reunan ja sen pisteen välillä, joka edustaa enintään 2,0 metrin korkeutta maanpinnasta, suurimmalla teknisesti sallitulla massalla kuormitetussa ajoneuvossa (ks. kuva 2).

Valmistajan on määritettävä pinnan tai sovittimen keskipisteen tarkka sijainti voimien kohdistusalueella. Jos aerodynaamisen laitteen ja varusteen jäykkyysaste on eri kuin voimien kohdistusalueella (esim. vahvikkeiden, eri materiaalien tai eri paksuuden vuoksi), pinnan tai sovittimen keskipisteen on sijaittava alueella, jolla on suurin ajoneuvon pituussuuntaisten ulkoisten voimien vastus.
LIITE

Asetuksen (EY) N:o 881/2002 liitteestä I poistetaan luonnollisten henkilöiden luettelosta seuraava kohta:

”Mourad Ben Ali Ben Al-Basheer Al-Trabelsi (alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit). Osoite: Libya Street Number 9, Manzil Tmim, Nabeul, Tunisia. Syntymäaika: a) 20.5.1969, b) 2.9.1966, c) 2.9.1964, d) 2.4.1966, e) 2.2.1963, f) 4.2.1965, g) 2.3.1965, h) 9.2.1965, i) 1.4.1966, j) 1972, k) 9.2.1964, l) 2.6.1964, m) 2.6.1966, n) 2.6.1972. Syntymäpaikka: a) Manzil Tmim, Tunisia; b) Libya; c) Tunisia; d) Algeria; e) Marokko; f) Libanon. Tunisian kansalainen. Passin nro: a) G827238 (1.6.1996 myönnetty Tunisian passi, jonka voimassaolo päättyi 31.5.2001), b) 05093588 (henkilötunnus). Lisätietoja: äidin nimi Mabrukah al-Yazidi. 7 d artiklan 2 kohdan i alakohdassa tarkoitettu nimeämispäivä: 12.11.2003.”
(5)

Yli 12 kuukautta on nyt kulunut siitä, kun korkeapatogeenista lintuinfluenssaa esiintyi Japanin alueella, ja kyseistä maata voidaan nyt pitää vapaana mainitusta taudista asetuksen (EY) N:o 798/2008 9 artiklan mukaisesti. Tämänhetkisen epidemiologisen tilanteen perusteella on sen vuoksi aiheellista muuttaa Japania koskevaa kohtaa asetuksen (EY) N:o 798/2008 liitteessä I olevan 1 osan taulukossa siten, että tälle kolmannelle maalle annetaan lupa tuoda siipikarjanlihaa unioniin ja kuljettaa sitä unionin kautta.
(3)

Tiedot erukahapon esiintymisestä kasviöljyissä ja -rasvoissa osoittavat, että useimpien kasviöljyjen ja -rasvojen osalta voidaan saavuttaa alhaisempi taso hyviä käytäntöjä noudattamalla, esimerkiksi käyttämällä lajikkeita, joiden erukahappopitoisuus on alhainen. Tämän vuoksi on aiheellista alentaa kasviöljyjen, lukuun ottamatta ruistankioöljyä (camelina), sinappiöljyä ja purasruohoöljyä, osalta enimmäismäärä tasolle, joka on vahvistettu Codex Alimentarius -elintarvikestandardikokoelmassa (4) niukasti erukahappoa sisältävälle rapsiöljylle.
(4)

Euroopan komission Yhteinen tutkimuskeskus on tutkinut tiettyjä kalkkipitoisen merilevän fluorilöydöksiä yhteistyössä asianomaisten osapuolten kanssa. Tutkimuksissa on selvinnyt, että fluorin taustapitoisuus kalkkipitoisessa merilevässä ylittää joissain tapauksissa fluoripitoisuudelle kalkkipitoisessa merilevässä asetetun enimmäistason. Tämän takia on aiheellista nostaa fluorin enimmäispitoisuutta kalkkipitoisessa merilevässä 1 000 mg:sta 1 250 mg:aan kilogrammaa kohti. Tämä lisäys ei vaikuta haitallisesti eläinten tai ihmisten terveyteen, sillä fluorille täydennysrehussa ja täysrehussa vahvistettu enimmäispitoisuus ei muutu.
(5)

Euroopan valvontaviranomaiset eivät ole toteuttaneet avoimia julkisia kuulemisia tämän asetuksen perustana olevista teknisten sääntelystandardien luonnoksista eivätkä analysoineet mahdollisia kustannuksia ja hyötyjä, sillä vaikutukset on jo arvioitu delegoidussa asetuksessa (EU) 2017/653 vahvistettuja teknisiä sääntelystandardeja varten. Tällä asetuksella ei muuteta delegoidun asetuksen (EU) 2017/653 sisältöä eikä luoda uusia velvoitteita PRIIP-tuotteiden kehittäjille eikä PRIIP-tuotteita koskevaa neuvontaa antaville tai tuotteita myyville henkilöille, mukaan lukien asetuksen (EU) N:o 1286/2014 32 artiklassa tarkoitetut henkilöt. Euroopan valvontaviranomaiset ovat pyytäneet lausunnon Euroopan parlamentin ja neuvoston asetuksen (EU) N:o 1093/2010 (5) 37 artiklan mukaisesti perustetulta pankkialan osallisryhmältä, Euroopan parlamentin ja neuvoston asetuksen (EU) N:o 1094/2010 (6) 37 artiklan mukaisesti perustetulta vakuutus- ja jälleenvakuutusalan osallisryhmältä ja Euroopan parlamentin ja neuvoston asetuksen (EU) N:o 1095/2010 (7) 37 artiklan mukaisesti perustetulta arvopaperimarkkina-alan osallisryhmältä,
(3)

On kuitenkin pantu merkille, että liikkeeseenlaskijoille, joiden rahoitusvälineet on otettu kaupankäynnin kohteeksi pk-yritysten kasvumarkkinalla, on tarjolla suhteellisen vähän lakisääteisiä helpotuksia verrattuna liikkeeseenlaskijoihin, joiden rahoitusvälineet on otettu kaupankäynnin kohteeksi muissa monenkeskisissä kaupankäyntijärjestelmissä tai säännellyillä markkinoilla. Useimpia Euroopan parlamentin ja neuvoston asetuksen (EU) N:o 596/2014 (4) velvoitteita sovelletaan samalla tavoin kaikkiin liikkeeseenlaskijoihin riippumatta niiden koosta tai kauppapaikasta, jossa niiden rahoitusvälineet on otettu kaupankäynnin kohteeksi. Se, että liikkeeseenlaskijoiden, joiden rahoitusvälineet on otettu kaupankäynnin kohteeksi pk-yritysten kasvumarkkinoilla, ja liikkeeseenlaskijoiden, joiden rahoitusvälineet on otettu kaupankäynnin kohteeksi muissa monenkeskisissä kaupankäyntijärjestelmissä välillä ei tehdä suurtakaan eroa, on tekijä, joka estää monenkeskisiä kaupankäyntijärjestelmiä rekisteröitymästä pk-yritysten kasvumarkkinaksi. Tästä on osoituksena se, että pk-yritysten kasvumarkkinaksi hakeutuminen on toistaiseksi ollut vähäistä. Siksi on tarpeen ottaa käyttöön oikeasuhteisia lisähelpotuksia, jotta pk-yritysten kasvumarkkinoiden käyttöä voidaan edistää riittävästi. Pk-yritysten kasvumarkkinoiden käyttöä olisi edistettävä aktiivisesti. Monet pk-yritykset eivät edelleenkään ole tietoisia pk-yritysten kasvumarkkinoiden olemassaolosta uudentyyppisenä kauppapaikana.
(5)

Komissio on asetuksen (EU) N:o 531/2012 mukaisesti laskenut terminointimaksujen enimmäismäärien painotetun keskiarvon unionissa kertomalla yksittäisessä jäsenvaltiossa sallitun terminointimaksujen enimmäistason kyseisen jäsenvaltion tilaajien yhteismäärällä, laskemalla kyseisen tulon yhteen kaikkien jäsenvaltioiden osalta ja sitten jakamalla saadun kokonaissumman kaikkien jäsenvaltioiden tilaajien kokonaismäärällä käyttäen perustana 1 päivältä heinäkuuta 2019 peräisin olevia tietojen arvoja. Euroalueeseen kuulumattomiin jäsenvaltioihin sovellettu valuuttakurssi on Euroopan keskuspankin tietokannasta saatu keskiarvo vuoden 2019 toiselta neljännekseltä.
(2)

Kansainvälisiä tilinpäätösstandardeja antava elin (International Accounting Standards Board) julkaisi 31 päivänä lokakuuta 2018 asiakirjan Olennaisen määritelmä (muutokset IAS 1:een ja IAS 8:aan) osana tilinpäätösraportointiin liittyvän viestinnän parantamista koskevaa hankettaan (Better Communication in Financial Reporting), jonka tavoitteena on parantaa tapaa, jolla taloudellista informaatiota välitetään tilinpäätöksen käyttäjille; tarkoituksena oli selkeyttää ’olennaisen’ määritelmää, jotta yritykset voivat helpommin tehdä olennaisuutta koskevia arvioita ja jotta tilinpäätöksen liitetiedoissa esitettävistä tiedoista tulee merkityksellisempiä.
(53)

Käynnin aikana ANAC Gabon osoitti, että se on edistynyt merkittävästi viime vuosina ja kykenee näin ollen pitämään yllä asianmukaista sääntelyjärjestelmää ja valvomaan sen noudattamista. Vaikuttaa siltä, että kansallisia säännöksiä päivitetään säännöllisesti, kun ICAOn standardeihin ja suositeltuihin menettelytapoihin tehdään uusia muutoksia. ANAC Gabon esitti näyttöä siitä, että sen henkilöstön palvelukseen ottamiseksi ja kouluttamiseksi on otettu käyttöön asianmukaiset menettelyt. Henkilöstö on pätevää ja motivoitunutta, mutta kokemuksen hankkiminen on edelleen haasteellista. ANAC Gabonin olisi varmistettava, että sen toiminnan edellyttämää osaamista hallinnoidaan tehokkaasti. ANAC Gabon on esittänyt todisteet siitä, että lentoliikenteen harjoittajien luvat myönnetään ICAOn menettelyjen mukaisesti ja että kaikki toiminnot ovat hyvin dokumentoituja. Todisteet osoittivat myös, että ANAC Gabonilla on valmiudet valvoa ilmailutoimintaa Gabonissa sekä korjata havaitut turvallisuuspuutteet.
(5)

Koska kyseisten aineiden arviointi on viivästynyt hakijoista riippumattomista syistä, kyseisten tehoaineiden hyväksyntien voimassaolo todennäköisesti päättyy ennen kuin on tehty päätös niiden uusimisesta. Niiden hyväksynnän voimassaoloaikoja on siksi tarpeen pidentää.
54F

Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin kappaleita 6 ja 11(b). Yhteisön on sovellettava näitä muutoksia 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava kappaleisiin 6 ja 11(b) tehtyjä muutoksia takautuvasti tämän standardin mukaisesti. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava kappaleisiin 6 ja 11(b) tehtyjä muutoksia tämän standardin kappaleisiin 23–28 perustuvalla tavalla. Jos minkä tahansa asiakirjaan Muutokset IFRS-standardeihin sisältyviin Käsitteellistä viitekehystä koskeviin viittauksiin sisältyvän muutoksen takautuvasta soveltamisesta aiheutuisi kohtuuttomia kustannuksia tai ponnisteluja, yhteisön on tämän standardin kappaleita 23–28 soveltaessaan luettava kaikki viittaukset ”ei käytännössä mahdolliseen” kappaleen 27 viimeistä virkettä lukuun ottamatta siten, että ne tarkoittavat ”aiheuttaa kohtuuttomia kustannuksia tai ponnisteluja”, ja viittaukset ”käytännössä mahdolliseen” siten, että ne tarkoittavat ”mahdollista ilman kohtuuttomia kustannuksia tai ponnisteluja”.
(3)

Täytäntöönpanoasetuksen (EU) 2018/634 hyväksymisen jälkeen yksi uusi luottoluokituslaitos on rekisteröity Euroopan parlamentin ja neuvoston asetuksen (EY) N:o 1060/2009 (4) mukaisesti. Koska asetuksen (EU) N:o 575/2013 136 artiklan 1 kohdassa edellytetään kuvausta kaikkien ulkoisten luottoluokituslaitoksen osalta, on tarpeen suorittaa kuvaus kyseisen äskettäin rekisteröidyn ulkoisen luottoluokituslaitoksen osalta. Tämä äskettäin rekisteröity ulkoinen luottoluokituslaitos käyttää luottoluokituksia tehdessään samaa menetelmää kuin sen emoyhtiö, joka on kolmannen maan ulkoinen luottoluokituslaitos, jonka kuvaus on jo vahvistettu täytäntöönpanoasetuksen (EU) 2016/1799 liitteessä III. Siksi tässä tapauksessa on asianmukaista, että tämän äskettäin rekisteröidyn ulkoisen luottoluokituslaitoksen kuvaus vastaa kyseistä kolmannen maan ulkoiselle luottoluokituslaitokselle vahvistettua kuvausta.
KOMISSION TÄYTÄNTÖÖNPANOASETUS (EU) 2019/1980,

annettu 26 päivänä marraskuuta 2019,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteellä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä marraskuuta 2019. Komission puolesta, puheenjohtajan nimissä Jerzy PLEWA Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
(7)

Asetuksen (EU) N:o 1387/2013 liitteessä luetellaan tiettyjä tuotteita, joihin sovellettavien yhteisen tullitariffin tullien suspensio ei ole enää unionin edun mukaista. Kyseisten tuotteiden suspensiot olisi sen vuoksi poistettava. Lisäksi yksipuolisista tullisuspensioista ja autonomisista tariffikiintiöistä 13 päivänä joulukuuta 2011 annetun komission tiedonannon mukaisesti tullisuspensioita tai kiintiöitä koskevia pyyntöjä ei käytännön syistä voida ottaa huomioon silloin, kun kantamatta jäävien tullien määrän arvioidaan olevan alle 15 000 euroa vuodessa. Voimassa olevien suspensioiden pakollisesta uudelleentarkastelusta on käynyt ilmi, että tuonti ei saavuta kyseistä raja-arvoa asetuksen (EU) N:o 1387/2013 liitteessä lueteltujen 70 tuotteen osalta. Kyseiset suspensiot olisi sen vuoksi poistettava. Myös kolme muuta suspensiota olisi poistettava, koska informaatioteknologiatuotteiden kaupan laajentamista koskevan ilmoituksen (2) muodossa tehty sopimus on pantu täytäntöön ja sillä alennettiin asianomaisten tuotteiden tullit nollaan.
b)

Korvataan 8 ja 9 kohta seuraavasti: ”8. Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, virkistyskalastuksessa on kiellettyä pyytää, pitää aluksella, jälleenlaivata tai purkaa aluksesta enempää kuin yksi tonnikalayksilö alusta kohden päivässä. Jäsenvaltioiden on toteutettava tarvittavat toimenpiteet varmistaakseen virkistyskalastuksessa elävänä pyydetyn tonnikalan päästäminen takaisin mereen ja helpottaakseen tätä. 9. Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, urheilukalastuksessa on kiellettyä pyytää, pitää aluksella, jälleenlaivata tai purkaa aluksesta enempää kuin yksi tonnikalayksilö alusta kohden päivässä. Jäsenvaltioiden on toteutettava tarvittavat toimenpiteet varmistaakseen urheilukalastuksessa elävänä pyydetyn tonnikalan päästäminen takaisin mereen ja helpottaakseen tätä.”
(5)

Täytäntöönpanoasetuksen (EU) N:o 481/2012 2 artiklassa säädetään, että tariffikiintiötä hallinnoidaan komission asetuksen (ETY) N:o 2454/93 (5) 308 a ja 308 b artiklan ja 308 c artiklan 1 kohdan mukaisesti. Asetus (ETY) N:o 2454/93 kumottiin komission täytäntöönpanoasetuksella (EU) N:o 2016/481 (6) 1 päivästä toukokuuta 2016. Selkeyden vuoksi viittaukset asetukseen (ETY) N:o 2454/93 olisi korvattava viittauksilla komission täytäntöönpanoasetukseen (EU) N:o 2015/2447 (7).
KOMISSION TÄYTÄNTÖÖNPANOASETUS (EU) 2019/2186,

annettu 18 päivänä joulukuuta 2019,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteellä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 2019. Komission puolesta, puheenjohtajan nimissä Jerzy PLEWA Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
7 kohta: Käyttö

— Rikkidioksidi — Kaliumbisulfiitti tai kaliummetabisulfiitti